Diari Oficial de la Generalitat Valenciana


Sumari del DOGV 2924, del 06-02-1997 (1997/897273)

ORDRE de 21 de novembre de 1996, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil al centre privat Crist Rei de Benifaió (València).
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2924

Data del DOGV
:   06-02-1997

Secció del DOGV
:   ALTRES DISPOSICIONS

Número del document
:   1997/897273


Data del document
:   21-11-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 21 de novembre de 1996, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil al centre privat Crist Rei de Benifaió (València).  
L'expedient ha sigut incoat a instància del representant de la titularitat del centre docent privat Crist Rei situat al carrer San Vicent, 7, de Benifaió (València), amb número de codi 86173239, en sol·licitud de l'autorització d'ampliació d'una unitat d'Educació Preescolar a fi de poder implantar el segon cicle d'Educació Infantil.  
L'expedient ha sigut tramitat per la direcció Territorial de València, la qual a la vista dels informes favorables de la Unitat Tècnica de Construccions i de la Inspecció Educativa, eleva proposta igualment favorable a allò sol·licitat.  
L'Ordre Ministerial de 8 de novembre de 1973 (BOE de 7 de desembre) va concedir al centre la classificació definitiva en el nivell d'Educació Preescolar amb 2 unitats de pàrvuls i 80 llocs escolars de capacitat.  
Atès que el centre amb la ampliació sol·licitada pot impartir el segon cicle complet d'Educació Infantil, d'acord amb el que s'estableix en la disposició transitòria quinta, punt 3, del Reial Decret 1004/1991, de 14 de juny.  
Atès que si bé la disposició transitòria tercera, punt 1, del Reial Decret 1004/91, entén autoritzats per a impartir el segon cicle d'Educació Infantil als centres privats d'Educació Preescolar amb classificació definitiva a l'entrada en vigor de l'esmentat Reial Decret, no eximeix als centres de les obligacions d'adaptar-se a allò previst en el seu articulat sobre el nombre de llocs escolars relació professor/alumne atenent, si s'escau, al màxim de 25 llocs escolars o al que corresponga segons les instal·lacions presentades.  
Vistos la Llei Orgànica 8/1.985, de 3 de juliol, Reguladora del Dret a l'Educació; el Reial Decret 1.004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris; l'Ordre de 17 de juny de 1992 (DOGV de 16 de juliol), de la Conselleria de Cultura, Educació i Ciència,, que regula la implantació gradual del segon cicle d'Educació Infantil a la Comunitat Valenciana, i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei 5/1983, de 30 de desembre, de Govern Valencià,   
Ordene  
Primer  
Autoritzar, al centre docent privat Crist Rei, situat al carrer San Vicent, 7, de Benifaió (València), amb número de codi 54686640, i la titularitat del qual correspon a les Religioses Filles de Crist Rei, la implantació del segon cicle d'Educació Infantil. El centre queda configurat en l'esmentat nivell amb 3 unitats i 75 llocs escolars de capacitat, i es condiciona l'esmentada autorització a l'aprovació per part de la Direcció Territorial, previ informe de la Inspecció Educativa, de la titulació del professor/a que el titular del centre es compromet a aportar.  
Segon  
Modificar la denominació genèrica de l'esmentat centre d'Educació Preescolar, que d'ara endavant serà la de Centre d'Educació Infantil, segon cicle".  
Disposició addicional  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
Disposició final  
Aquesta ordre entrarà en vigor a l'inici del curs acadèmic 1996/97.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament a la consellera de Cultura,d'Educació i Ciència, tal com exigeix l'article 110.3 de la Llei 30/1992.  
València, 21 de novembre de 1996  
La consellera de Cultura, Educació i Ciència  
MARCELA MIRÓ PÉREZ